title: Corral
text: Iste articlo tracta sobre o corral, recinto a on se zarra animals en os poblaus. Ta atros usos de «corral» se veiga Corral (desambigación).
  
  Un corral (d'o latín < *CURRALE) ye un recinto a on que se zarra animals domesticos ta o suyo mantenimiento, en as inmediacions d'una casa u belatra construcción, quasi siempre en l'interior u os arredols d'una población.
  
  O corral puede quedar delimitau por paretz, por baranas u por belatras construccions que i haiga arredol. En l'actualidat ye freqüent que s'emplegue baranas de tela metalica ta zarrar-los, especialment quan os animals que i ha son de mida chicorrona (gallinas, conillos, pavos) y brincarían por d'entre as latas d'una cleta u cercau si tenese unatra forma. O conchunto d'aus de corral d'una casa ye a volalla.
  
  En l'Alto Aragón ye muit freqüent, sobre tot en as casas antigas, que o corral se comunique obierto con a quadra u con as zolles (que tamién freqüentment son en os baixos de a casa), de forma que se facilita a dentrada y a surtida d'os animals quan les vaga, y que disposen de cubillo contra l'orache.
  
  Imáchens
  
  Referencias
  
  Se veiga tamién 
  Volalla.
  
  Vinclos externos
  
  Construccions agropecuarias